
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 189 
                                                            din 26 noiembrie 2020
                                           privind alegerea preşedintelui de şedinţă

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.612/26.11.2020 şi la Consiliul Local Sighișoara cu nr. 28.622/26.11.2020, de referatul de aprobare, înregistrat cu nr. 28.615/26.11.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 1921/30.10.2020, pronunțată de Judecătoria Sighișoara, în dosarul nr. 3284/308/2020 și depunerea jurământului de către aceștia în plenul ședinței extraordinare a Consiliului Local Sighișoara din data de 17.11.2020;

Având în vedere prevederile Regulamentului de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;

Văzând Hotărârea Consiliului Local Sighişoara nr. 187/17.11.2020, prin care domnul consilier local Gall Ernő a fost ales preşedinte de şedinţă al Consiliului Local Sighişoara, pentru perioada NOIEMBRIE 2020 – IANUARIE 2021;

Ținînd cont de situația obiectivă intervenită și determinată de starea de sănătatea a domnului consilier local Gall Ernő, ales preşedinte de şedinţă al Consiliului Local Sighişoara, pentru perioada NOIEMBRIE 2020 – IANUARIE 2021, dar și necesitatea desfășurării ședinței ordinare a Consiliului Local Sighișoara convocată pentru data de 26.11.2020 și pentru al cărei bun mers este necesară alegerea unui alt președinte de ședință care să asigure conducerea acestei ședințe;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 123 alin. (3) și cele ale art. 5 lit. ee) din aceasta;
Având în vedere Raportul de specialitate al Secretarului General al municipiului Sighișoara, înregistrat cu nr. 28.617/26.11.2020, prin care se propune ca, pentru desfășurarea ședinței ordinare a Consiliului Local Sighișoara convocată pentru data de 26.11.2020, să fie ales un alt preşedinte de şedinţă al Consiliului Local Sighişoara, făcându-se dovada îndeplinirii prevederilor legale în acest sens;
Având în vedere avizele favorabile ale comisiilor de buget și juridică;
În temeiul prevederilor art. 123 alin. (3), art. 129 alin. (14), art. 139 alin. (1) și ale art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                            H O TĂ R Ă Ş T E:

Art. 1. Se alege ca preşedinte de şedinţă al Consiliului Local Sighişoara, pentru  ședința ordinară a Consiliului Local Sighișoara din data de 26.11.2020, domnul consilier local Burghelea Bogdan - Ioan, care va conduce lucrările acestei ședințe și va exercita pe parcursul desfășurării ei atribuţiile prevăzute de Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, pentru preşedintele de şedinţă.

Art. 2. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Burghelea Bogdan - Ioan                                                                      
                                               Contrasemnează pentru legalitate
                                     SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Secretar General;

  1 ex. Serviciul Administrație Publică Locală;

  1 ex. Biroul Juridic;

  1 ex. domnul consilier local Gall Ernő;
  1 ex. domnul consilier local Burghelea Bogdan - Ioan.

  9 ex.
  B.A. 
